Discussió:Arròs

message: Fer un article sobre l'arròs sota el prisma de "planta medicinal" (amb avís mèdic i tot) no està justificat. 
L'arròs és primàriament un aliment i l'article ignora massa lo que és obvi en favor d'una visió massa estreta. Cal reescriure tot aquest article amb tal d'amillorar la qualitat. Xufanc (discussió) 07:03, 24 abr 2009 (CEST)
replies: text: No trobo de cap manera que l'article sigui "desequilibrat", en tot cas hi ha aspectes d'aquesta planta -com els que corresponen a la salut humana- que estan MÉS desenvolupats que d'altres. Això t'ho trobaràs amb molts d'articles i no només amb els de plantes. Tampoc trobo descabellat que hi ha hagi una avís mèdic sempre hi quan hi hagi un apartat de farmacologia. Et convido a que ampliís aquells apartats de l'arròs que siguin més fluixos per tal que l'article sigui el més complet possible. Al meu entendre, TOTES les contribucions (més específiques o més generalistes) són sempre benvingudes a la Viquipèdia. --pastilletes (disc.) 22:08, 30 abr 2009 (CEST)
replies: text: :L'avís mèdic no està justificat en aquest article. Xufanc (disc.) 10:02, 16 maig 2009 (CEST)
replies: text: ::No estic en absolut d'acord en les revisions que ha fet Xufanc i menys en el to que utilitza en aquesta discussió, no és justificable haver tret la plantilla d'inacabat del viquiprojecte:Plantes medicinals (experiència docent amb el premi EDUSFARM per la Metodologia docent més original i innovadora), malgrat es demanava paciència s'ha eliminat les valuoses aportacions d'un usuari novell (recordeu VP:NMN), espantant al nouvingut i fent un flac favor la viquipèdia. Al meu parer s'han de desfer totes les reversions que ha fet Xufanc, i si vol contribuir a millorar l'article que amplii els apartats que cregui convenient, però que respecti la feina feta per altres usuaris. En el meu entorn familiar l'arròs blanc caldós amb un raig d'oli d'oliva i uns grans d'all de sempre que l'hem utilitzat com a remei de malalties i la meva dona no pot menjar arròs perquè no el digereix bé i com ella molta altra gent pot buscar informació farmacològica a la viquipèdia.  --Jordicollcosta  (discussió) 11:10, 23 maig 2009 (CEST)

text: :Els meus comentaris han estat trets de contexte. Vaig posar: "que s'ha de justificar que l'arròs és tòxic en la pàg. de discussió abans de desfer totes les meves edicions." La denuncia per vandalisme es donaria si veig que aquest estudiant continua desfent totes les meves edicions per sistema sense justificar les seves accions en la pàg. de discussió . Veig que se m'està fent quedar com "el dolent" i els del projecte farmaceutic com a víctimes tractades injustament. Però, Jordi, ans que ho intenti no puc pensar altra cosa de l'enfocament de l'arrós com a "planta medicinal". Comentes que l'arrós bullit amb un raig d'oli d'oliva té beneficis, però també els té la verdura bullida (i per a una persona amb manca de proteïna, fins la botifarra tindria un efecte positiu sobre el seu cos). Però no tindria sentit començar a posar etiquetes farmacologiques a cada verdura. He viscut a Àsia 26 anys dels darrers 30 anys i ací l'arròs és el pa de cada dia. Justificaries posar el pa com a fàrmac? Francament, i que quedi clar d'una vegada, lo del arròs com a planta medicinal està massa agafat pels pels i no constitueix un punt de vista neutral. Hauria estat molt més elegant que els del projecte farmaceutic haguessin deixat l'article i s'haguessin concentrat en les veritables plantes medicinals, en lloc de posarse com a víctimes i cridar ultratge esparracant-se les vestidures. Quan dius "no estic en absolut d'acord en les revisions que ha fet Xufanc" vols dir que no estàs d'acord en que l'arròs és primàriament i primordialment un aliment? Perqué vull fer constar que les meves revisions han estat simplement per equilibrar l'article i donar més pes al punt de vista alimentari, que és el prevalent.Xufanc (disc.) 03:41, 28 maig 2009 (CEST)

text: S'han d'abordar tots els vessants, però no podem obligar a un editor abordar-los tots. Ja s'encarregarà un proper d'ampliar la resta de punts. Sobre posar o no posar la plantilla, potser recomanaria que s'afegís a l'apartat més farmacològic.--KRLS , ✉ 01:53, 25 maig 2009 (CEST)
Hi ha un altre "desequilibri" en quant als tipus d'arròs, cultura i gastronomia, que només té en compte el País Valencià i descuida per exemple les varietats i denominacions balears, de l'Empordà, del Delta de l'Ebre, etc. Convido als viquipedistes d'aquestes zones a que s'animin a ampliar-lo. --Slastic (disc.) 17:59, 22 jul 2009 (CEST)
thread_title: Article desequilibrat

message: L'arròs constitueix un element de la farmacologia d'una manera molt secundària. Lo que no podeu fer els del projecte universitari del Grup d'Innovació Consolidat GIBAF és "segrestar" l'article i intimidar a qui no estigui d'acord amb l'enfocament farmacològic de l'article.
Abans de desfer edicions destinades enfocar l'article desde el punt de vista prevalent de l'arròs com a aliment, s'han de justificar les vostres afirmacions i punts de vista. Per exemple, abans de reinsertar que l'arròs és tòxic, s'hauria d'haver exposat perqué és essencial aquesta afirmació en la pàg. de discussió. 
Crec que seria important que els de Botànica Farmacèutica deixessiu aquest article en pau i us concentressiu en les plantes medicinals. Cal enfocar l'article de l'arròs preferentment com a producte gastronòmic i com a aliment. L'aspecte medicinal de l'arròs és purament marginal. No vull baralles. Qui comenci a desfer les meves edicions destinades a equilibrar l'article sense justificar suficientment la necessitat de l'acció en aquesta pàgina serà denunciat per vandalisme. Xufanc (disc.) 06:08, 22 maig 2009 (CEST)
replies: text: Precisament, el que es pretén des del Viquiprojecte que cites és “concentra-nos” en les plantes que tenen utilitat beneficiosa des del punt de vista de la salut humana i que per això s’anomenen “plantes medicinals”. Com que n’hi ha moltes ens hem centrat en les més utilitzades tant des del punt de vista més local (la península ibèrica) com a nivell mundial. Si et fixes, la llista de 500 plantes amb que s’està treballant s’ha extret de dues fons que –ens agradin o no- no admeten gaire discussió (el Catálogo de Plantas Medicinales del Consejo General de Colegios Farmacéuticos i el Catálogo de Especialidades Farmacéuticas, Base de Datos del Medicamento y Parafarmacia també del Consejo General de Colegios Farmacéuticos). En pots veure una mostra en aquesta fitxa de l'arròs que t’he deixat oberta. També a nivell mundial és així, atès que l’OMS té la planta de l’arrós com un remei de primera categoria en malalties mortals que provoquen diarrees (disenteria, etc.)  i on la població, generalment, no té accés a antibiòtics. I com tot, el seu abús o el seu mal ús (segons l’estat de la persona), pot provocar desajustos severs en la salut humana i, per això, també hi ha un apartat toxicològic. El fet de posar-ne l’etiqueta (es poden tranquil·lament treure) no crec que sigui massa important i s’han posat, senzillament, perquè es segueix les normes d’estil de la Viquipèdia. Espero haver ofert suficients arguments per no "deixar en pau" aquesta planta i poder continuar treballant-hi per completar-la i millorar-la com a planta medicinal que és.

text: L’arròs, però, té dues importants accepcions que aquí es contemplen aplegades i que són font de possibles controvèrsies. L’arròs com a planta i el (gra) d’arròs com a font de midó i, per tant important com a aliment. Ens altres wikipèdies s’ha separat en articles diferents i potser aquesta seria una possible solució per tal que no s’apleguessin aliment i farmacologia.

text: I per últim; crec que no s’ha enganyat a ningú quan el viquiprojecte proposa explícitament concentrar els esforços exclusivament en els apartats de les plantes des d’aquesta perspectiva medicinal. I és per això que novament et convido a ampliar aquest article tant com desitgis, però sense esborrar res de la feina que han fet altres companys només pel fet de treballar en aspectes més concrets de la planta. Així poso d’immediat l’etiqueta del viquiprojecte i refaré els apartats més punyents (potser amb apartats no tan explícits) però sempre respectant la tasca que s’ha dut a terme en aquest article. --pastilletes (disc.) 14:16, 23 maig 2009 (CEST)
thread_title: Toxicitat de l'arròs?

message: L'article esta enfocat sota la vostra opinio personal com a farmaceutics. Va contra el Viquipèdia:Punt de vista neutral, un dels pilars fonamentals de la Viquipèdia. No s'ha de confondre el valor nutritiu amb el valor medicinal de la planta, ignorant lo que és obvi en favor d'una visió massa estreta. A la Wikipedia anglesa en el mateix article que es molt llarg i detallat, l'unic que posa sobre l'aspecte de "planta medicinal" es una petita frase: Medieval Islamic texts spoke of medical uses for the plant. Perque no ho deixeu estar si us plau?  Xufanc (disc.) 00:43, 28 maig 2009 (CEST)
A mi, que no soc farmacèutic sinó Enginyer agrícola em sembla que en principi l'arròs és un aliment però certament s'ha fet servir com antidiarreic. Si no vaig equivocat, la malaltia del beri-beri és per consumir arròs, com aliment essencial, sense la vitamina (tiamina?) que té la seva pallofa, el que ens portaria als factors antinutritius. Altres plantes o productes vegetals considerats com aliment tenen propietats laxants (corregiu-me si m'equivoco) la bleda, l'espinac, l'oli d'oliva cru pres en dejú. També el suc de la ceba i components de, l'all tenen propietats medicinals, crec. L'arrel del magraner és eficaç contra el paràsit de la tènia o solitària (segons Pius Font i Quer). Opino que la majoria de la gent no considera a les plantes que he citat com a principalment medicinals. A més, segons he llegit (i torneu-me a corregir si és el cas) que en realitat és l'aigua d'arròs la que té l'efecte antidiarreic més eficaç, no pas el gra d'arròs en sí mateix. Finalment l'avís mèdic penso, que en el cas de plantes conegudes com aliments s'hauria de posar en l'apartat de l'article on figuri alguna observació de tipus mèdic i que es faci constar una referència fiable. Crec que no ens hem d'enmoinar per aquestes coses, a la viquipèdia com més debat millor.--Victor M. Vicente Selvas (disc.) 08:58, 28 maig 2009 (CEST)
replies: text: Si creieu que està desproporcionat perquè hi ha molt contingut "farmacèutic" i poc contingut "nutritiu", perquè no amplieu la part nutritiva i ja està? Em sembla molt interessant el treball que estan fent els farmacèutics. – Leptictidium (discussió)  10:54, 28 maig 2009 (CEST)
replies: text: :No vull ampliar la part de l'article com a aliment i producte culinari. Simplement perque hi ha la plantilla dels "farmacèutics" al capdavant de l'article i aixó intimida molt, sobre tot per els mètodes que fan servir amb tal de fer fora al que no estigui d'acord amb ells.Xufanc (disc.) 04:05, 30 maig 2009 (CEST)
replies: text: :: és només per la plantilla? Crec que és tan fàcil com consultar a en Pastilletes si la pots treure i posar tot el que tingui a veure amb el tema culinari--barcelona (disc.) 20:03, 28 juny 2009 (CEST)
thread_title: S’ha extret de dues fons que –ens agradin o no- no admeten gaire discussió...!!!!!!?